  Анжелика Тихонова корреспондент Удмуртиысь гурт возёсъёслы техниказэс воштыны кутэм коньдонзылэсь люкетсэ берыктон понна 109,8 миллион манет висъялозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Коньдонэз басьтон понна куриськонъёсты 22-тӥ коньывуонозь кутозы Туннэ нуналлы элькунысь гурт возёсъёс тракторъёссэс но мукет машинаоссэс воштыны оглом 2 миллиард 86 миллион манетсэс быдтӥзы ини. Со, кылем арен ӵошатыса, 0,5 миллиард пала манетлы  тросгес (2020-тӥ арын та нуналлы 1 миллиард 638 манет тыр техника басьтэмын вал). Озьы, гуртоос 685 машинаос но думиськись тӥрлыкъёс басьтӥзы (2020-тӥ арын та дырлы 639 огмет вал). Соос пӧлын 131 выль тракторъёс (115 котыр басьтозы шуыса чакламын вал), ю тысь утялтӥсь 24 комбайнъёс (35 чакламын вал), пудо сиён утялтӥсь 17 комбайнъёс (22), 38 кизись агрегатъёс но огъетъёс, 134 думиськись тӥрлыкъёс но мукетъёсыз.  Тодэ вайытом, Удмуртиын «Школа фермера» ӵектосэ пыриськыны куриськонъёсты кутыны кутскизы. Тегъёс: Удмуртия гуртвозёс субсидиос гуртвозёсъяминистерство  